TURISTIČKA ZAJEDNICA LIČKO-SENJSKE ŽUPANIJE

 TURISTIČKI URED

 

 PROGRAM RADA ZA 2021.G.

 STUDENI, 2020.G.

|  |
| --- |
| Sadržaj: 1. **ISTRAŽIVANJE I STRATEŠKO PLANIRANJE**1.1 Sudjelovanje u izradi strateških/operativnih/komunikacijskih/akcijskih dokumenata1.2 Istraživanje i analiza tržišta1.3 Mjerenje učinkovitosti promotivnih aktivnosti**2. RAZVOJ TURISTIČKOG PROIZVODA**2.1. Identifikacija i vrednovanje resursa te strukturiranje turističkih proizvoda2.2. Sustavi označavanja kvalitete turističkog proizvoda2.3. Podrška turističkoj industriji2.4. Podrška razvoju turističkih događanja**3. KOMUNIKACIJSKA I OGLAŠAVANJE**3.1. Definiranje brending sustava i brend arhitekture3.2. Oglašavanje destinacijskog brenda, turističke ponude i proizvoda3.3. Odnosi s javnošću3.4. Marketinške i poslovne suradnje3.5. Sajmovi, posebne prezentacije, poslovne radionice3.6. Suradnja s organizatorima putovanja3.7. Kreiranje promotivnog materijala3.8. Internetske stranice3.9. Kreiranje i upravljanje bazama turističkih podataka**4. DESTINACIJSKI MENADŽMENT**4.1. Turistički informacijski sustavi i aplikacije4.2. Stručni skupovi i edukacije4.3. Koordinacija i nadzor4.4. Upravljanje kvalitetom u destinaciji i nagrađivanje4.5. Poticanje na očuvanje i uređenje okoliša**5. ČLANSTVO U STRUKOVNIM ORGANIZACIJAMA****6. ADMINISTRATIVNI POSLOVI**6.1 Plaće6.2 Materijalni troškovi6.3 Tijela turističke zajednice**7. REZERVA –** financiranje neplaniranih aktivnosti**8. FONDOVI** – posebne namjene |

|  |
| --- |
|  |

1. **Uvod**

U skladu sa Zakonom o turističkim zajednicama i promicanju hrvatskog turizma (NN 52/19,42/20) i Statutom Turističke zajednice Ličko-senjske županije, jedna od osnovnih zadaća Turističke zajednice Ličko-senjske županije je promocija turističke ponude županije u zemlji i inozemstvu.

Temeljem toga pristupa se izradi i realizaciji programa rada kao i provođenju svih radnji u cilju povećanja plasmana turističkog proizvoda Županije na domaćem i međunarodnom turističkom tržištu.

Pri izradi Programa rada za 2021. godinu polazimo od:

1.pretpostavke daljnjeg promicanja i afirmacije turizma kao konkurentne gospodarske grane uz stalni rast temeljen na održivosti i punom vrednovanju regionalnih prirodnih i kulturnih vrijednosti,

  2. ostvarenih turističkih rezultata i aktivnosti u 2020. godini na prostoru Ličko-senjske županije;

  3. ocjene stanja ukupnog turističkog proizvoda Ličko-senjske županije;

  4. ocjene stanja izazvane COVID-19 pandemijom;

  5. stanja, strukture i ocjene raspoloživih smještajnih kapaciteta,

  6. Strategije razvoja turizma RH;

  8. Strategije razvoja turizma Ličko-senjske županije

  9. Strateško-marketinškog plana hrvatskog turizma,

10. nove zakonske regulative u primjeni od 01.01.2020.

Ciljevi utvrđenih aktivnosti Turističke zajednice LSŽ za 2021. godinu su:

* daljnja intenzivna promocija postojećih turističkih proizvoda i programa s definiranim ciljanim tržištima,
* intenzivna suradnja turističkih zajednica i turističkih subjekata,
* razvoj i unapređenje selektivnih oblika turizma kreiranjem novih turističkih proizvoda temeljenih na prirodnim, kulturnim, enogastro i povijesnim turističkim resursima Ličko-senjske županije te njihovo financiranje,
* razvoj kvalitete i sadržaja,
* održivost postojećih turističkih proizvoda,
* promocija komparativnih turističkih prednosti i kreiranje imagea Ličko-senjske županije kao prepoznatljive, konkurentne i atraktivne turističke destinacije koja svoju cjelogodišnju ponudu temelji na raznovrsnim autentičnim turističkim proizvodima utemeljenim na bogatoj prirodnoj i kulturnoj baštini kojom obzirno i održivo gospodari.,
* te održavanje fizičkog obujma prometa na razini 75% iz 2019. godine.

Značajan naglasak dajemo umrežavanju i razvoju suradnje s gospodarskim subjektima u turizmu. Potpora kreiranju turističkih programa i suradnja s  putničkim agencijama na svim razinama (lokalnoj, regionalnoj, nacionalnoj i međunarodnoj) koje svojim programima doprinose povećanju razine atraktivnosti, promociji i razvoju destinacije, povezivanju turističkih subjekata te ukupnoj afirmaciji turizma kao gospodarske djelatnosti u Ličko-senjskoj županiji, iznimno je važna kako za pozicioniranje putničkih agencija kao destinacijskih menadžment kompanija tako i svih ostalih turističkih gospodarskih djelatnosti u odnosu prema sustavu turističkih zajednica.

Na području Ličko-senjske županije djeluje deset lokalnih turističkih zajednica; četiri gradske, pet općinskih i jedna mjesna TZ, koje zajedno sa županijskom TZ kao koordinatorom, intenzivno djeluju po načelima destinacijskog marketinga.

S obzirom na okolnosti prouzročene Covid – 19 pandemijom, koje su utjecale na sve grane gospodarstva, a posebice turistički sektor, nužno je naglasiti da je stabilna epidemiološka situacija preduvjet za punu realizaciju planiranih programskih aktivnosti kao i za ostvarenje projekcije turističkog prometa. Turistička zajednica prilagođavati će se i u 2021. godini gospodarskoj i društvenoj situaciji u kojoj živimo i radimo. Stručna služba i tijela zajednice u kontinuiranoj komunikaciji pratiti će razvoj situacije te sukladno tome realizirati pojedine programske stavke.

**III. PLANIRANJE**

**III.I Prihodi**

Prihodi Turističke zajednice Ličko-senjske županije prema izvorima su:

1. **Izvorni prihodi:**

      **Turistička pristojba**, očekuje se ostvarenje 75% prihoda u odnosu na 2019.

**Plan: 1.500.000,00**

**Turistička članarina**, radi izmjene Zakona o turističkim članarinama i nastavku smanjenja    obvezatnosti i visine obveze uplate, planira se dodatno smanjenje u odnosu na 2020. godinu uz već usvojene izmjene Zakona o turističkim članarinama po kojem su izmijenjene kategorije obveznika. S obzirom na obračun i akontacijske uplate članarine, u 2021. planira se značajan pad prihoda po ovoj osnovi.

**Plan: 250.000,00**

1. **Prihodi od sustava turističkih zajednica:**

Ostale potpore, donacije, participacije i sl. koje se provode na svim razinama sustava sukladno odlukama, sporazumima, natječajima i ostalim načinima pisano regulirane suradnje.

 **Plan: 20.000,00**

1. **preneseni prihodi iz prethodne godine:**

**Plan: 1.218.249,00**

1. **ostali prihodi:**

**Plan: 10.000,00**

**III.II Rashodi**

1. **ISTRAŽIVANE I STRATEŠKO PLANIRANJE**
	1. **Sudjelovanje u izradi strateških/operativnih/akcijskih dokumenata**
	* Projekt upravljanja Parkom prirode Velebit - nositelj Park prirode Velebit, Turistička zajednica Ličko-senjske županije dionik
	1. **Istraživanje i analiza tržišta**

U suradnji sa turističkim zajednicama nižeg ustroja sa područja Županije provodit ćemo ankete na temu:

* + zadovoljstvo kvalitetom ponude smještaja,
	+ zadovoljstvo kvalitetom ponude dodatnih sadržaja
	1. **Mjerenje učinkovitosti promotivnih aktivnosti**

Nakon što se utvrdi način provođenja mjerenja učinkovitosti promotivnih aktivnosti na nivou cijele Hrvatske, tada će se provoditi razne ankete tj. ispitivanje turista i gostiju na području Županije kako bi se dobila povratna informacija o učinkovitosti promotivnih kampanja.

1. **RAZVOJ TURISTIČKIH PROIZVODA**
	1. **Identifikacija i vrednovanje resursa te strukturiranje turističkih proizvoda**

Prostorna dimenzija Ličko-senjske županije u svakom posjetitelju potiče istraživački nagon, svako tko je posjeti poželi posjetiti relativno slabo istraženo područje bilo da je riječ o masivu Velebita ili prostranstvima kontinentalnog dijela Like. Taj istraživački nagon pokreće turiste na kontinuiranu aktivnost, a to se onda obilježava kroz različite oblike aktivnog odmora kao što je pješačenje, planinarenje, cikloturizam, lov i ribolov.

Središnji identitet Ličko-senjske županije moguće je sublimirati u četiri riječi: priroda, sloboda, voda i aktivnost. Prirodu Ličko-senjske županije karakteriziraju prirodni fenomeni kao što su krš, sedra, jame i spilje, Županija sa najviše nacionalnih parkova u Hrvatskoj i svjetskom prirodnom baštinom (NP Plitvička jezera, Rezervat biosfere PP Velebit), a sve je to nadohvat ruke ili bolje rečeno dva, tri ili pet sati vožnje automobilom stanovnicima najznačajnijih europskih gradskih aglomeracija koji su željni tišine i slobode u čistom prostoru.

Tijekom 2021.g. nastavit ćemo poticati razvoj selektivnih oblika turističke ponude a posebno:

* + cikloturizam,
	+ bike turizam,
	+ avanturistički,
	+ planinarenje,
	+ ruralni turizam.
	1. **Sustavi označavanja kvalitete turističkog proizvoda**
		1. **Razvoj i unapređenje cikloturizma**

Akcijski plan razvoja cikloturizma Ličko-senjske županije stavlja cikloturizam u fokus kao oblik turističke aktivnosti s tendencijom porasta i kao takav predstavlja jedan od najperspektivnijih turističkih proizvoda.

Zbog nedovoljno razvijene cikloturističke infrastrukture, kao osnovne prepreke razvoju iste, utvrđene Akcijskim planom, cilj je uređenje glavnih cikloturističkih ruta kao i provedba akcija vezanih uz njihovo opremanje potrebnim sadržajima, izgradnju posebnih biciklističkih staza i traka na prioritetnim dionicama, a koje će zadovoljavati važeće hrvatske zakonske regulative i europske standarde za cikloturizam. Kao podrška ostvarenju osnovnog cilja javljaju se zadaci vezani uz opremanje tih ruta prometnom i turističkom signalizacijom u skladu s najboljom europskom praksom te nužnim smještajnim, ugostiteljskim, informativnim i servisnim sadržajima.

U razvoj cikloturizma na području Ličko-senjske županije uključeno je više različitih dionika, među kojima su i turističke zajednice čija je glavna zadaća razvoj i promicanje turističke djelatnosti na prostoru za koji su odgovorne.

Budući je u skladu sa Operativnim planom razvoja cikloturizma između ostaloga, identificiran i određeni broj konkretnih razvojnih projekata koje je potrebno implementirati turistička zajednica Ličko-senjske županije kao jedan od glavnih nositelja projekta tijekom 2021.g odradit će niz aktivnosti iz akcijskog plana a odnose se na:

* + Infrastrukturni projekti - izrada planova trasiranja, obilježavanja na terenu i održavanja biciklističkih ruta u skladu s važećom zakonskom regulativom, što uključuje i izgradnju biciklističkih staza i traka na pojedinim dionicama; infrastrukturni projekti uključuju i uređenje bike parkova
	+ Projekti vezani uz zakonsku regulativu – dogovori i po potrebi sklapanje sporazuma s posebnim dionicima vezano uz uređenje i održavanje biciklističkih ruta u šumskim područjima, zaštićenim područjima-NP Plitvička jezera, NP Sjeverni Velebit, NP Paklenica, PP Velebit, segment zakonske regulative uključuje i sigurnosne aspekte u kretanju biciklista (MUP) te provođenje standardizacije za lokalne bike&bed i bike-friendly smještajne objekte
	+ Edukacije vezana uz planiranje i projektiranje cikloturističkih ruta i razvoj cikloturizma za djelatnike turističkih zajednica i poduzetnike u cikloturizmu, edukacija , vodiča u cikloturizmu i sl.
	+ Edukacije dionika u turizmu koje se odnose na unapređenje cikloturističke ponude – razvoj „Bike & Bed” smještajne ponude, organizacija biciklističkih manifestacija, biciklističkih utrka

**Planirana sredstva 50.000,00 Kn**

* + 1. **Razvoj mototurizma**

Dio Jadranske magistrale od Senja do Starigrada među ljubiteljima vožnje na motociklu prepoznata je kao najljepša i najatraktivnija dionica za vožnju na dva kotača. Jadranska magistrala za vožnju motociklom dobila je na vrijednosti izgradnjom auto-ceste čime je rasterećena ljetnih gužvi za vrijeme smjene turista i samim tim otvorena za uživanje u vožnji od ožujka do listopada.

U 2019.g. krenuli smo u realizaciju snimanja novog promotivnog video materijala koji će se svojim kreativnim rješenjem fokusirati na prenošenje emocija – doživljaja Ličko-senjske županije, obzirom na loše vremenske uvjete i niz drugih okolnosti nisu odrađene sve aktivnosti snimanja i nastavak istih bio je planiran za proljeće 2020.g. koje je opet odgođeno zbog cjelokupne situacije uzrokovane pandemijom COVID-19 virusom, te se isto planira za proljeće 2021.g.

Ovaj video nastavak je aktivnosti vezanih uz promociju Ličko-senjske županije kao "raj za motocikliste" promocijom najljepših ruta/cesta u Županiji, nacionalnih parkova i tradicionalnom gastro ponudom.

**Planirana sredstva 40.000,00 Kn**

 **2.2.3. Pješačenje i planinarenje**

Istraživanja pokazuju da je hodanje jedna od najdražih aktivnosti Europljana na godišnjem odmoru i da čak 80% turista odlazi na neku vrstu pješačkog izleta za vrijeme svog odmora.

U organizaciji Turističke zajednice Ličko-senjske županije i Hrvatskog hodačkog saveza u 2021.g. održat će se četvrta po redu manifestacija **Hrvatski festival hodanja** u trajanju od dva dana po stazama u okolici Gospića i Otočca.

Uzevši u obzir na blizinu Velebita i višestruke mogućnosti nastavlja se rad na razvoju platforme za razvoj ovog segmenta turističke ponude.

 **Planirana sredstva 50.000,00 Kn**

* + 1. **Okusi Ličko-senjske županije**

Polazeći od spoznaje da je gastronomija važan dio identiteta pojedinog kraja ali i od činjenice da je gastronomija danas sve značajniji motiv za putovanje, te bitan element ocjene zadovoljstva gosta turističkim odredištem uključili smo se u projekt Okusi Hrvatske tradicije. Sadržaj projekta usmjeren je na razvoj ponude lokalnih i regionalnih kulinarskih prepoznatljivosti, brendiranje i umrežavanje ponude, promociju i propagandu sudionika nositelja standarda Okusi.

 **Planirana sredstva 20.000,00 Kn**

* + 1. **Blue and Green Homestay**

S ciljem brendiranja apartmana i kuća za odmor privatnih iznajmljivača u Županiji pokrenuli smo projekt **Blue and Green Homestay**.

Cilj projekta je podizanje kvalitete usluge turističke ponude obiteljskog smještaja, postizanje bolje tržišne prepoznatljivosti, promocija na turističkom tržištu, te organizacija zajedničkih programa edukacije i pokretanje zajedničkih programa obuke.

Time se objekti s dodatnom oznakom kvalitete  žele učiniti tržišno prepoznatljivim, a za razinu kvalitete jamčiti će u posebnom web katalogu na internetskim stranicama i u promotivnim materijalima Županijske i lokalne turističke zajednice.

Tijekom 2021.g. uredit će se stranica sa podatcima o smještaju iznajmljivača koji su ispunili sve uvjete za ulazak u klub Blue and Green Homestay, ovisno o epidemiološkoj situaciji održat će se i radionice sa iznajmljivačima vezano uz poboljšanje kvalitete usluge.

**Planirana sredstva 30.000,00 Kn**

* 1. **Podrška razvoju turističkih događanja**

Turistička zajednica Ličko-senjske županije podržati će realizaciju manifestacija koje pridonose jačanju snage brenda i turističkog identiteta destinacije te imaju snagu motiva dolaska u destinaciju i u skladu su s ključnim proizvodima destinacije. Potpore manifestacijama i projektima provodi se u cilju unapređenja /obogaćivanja kvalitete turističkog proizvoda destinacije i regije u cjelini i razvoju sadržaja koji omogućavaju produženje turističke sezone. Sredstva će se doznačavati prema javnom pozivu i kriterijima definiranim istim.

**Planirana sredstva 110.000,00 Kn**

1. **KOMUNIKACIJA I OGLAŠAVANJE**
	1. **Definiranje brending sustava i brend arhitekture**

Vizualni identitet – logo u današnje vrijeme neizostavan je uz ime proizvoda i o njemu ovisi razina prepoznatljivosti proizvoda destinacije.

Novi vizualni identitet generirat će niz koristi kako za interesne skupine u turističkom sektoru tako i za ciljne tržišne segmente kojima se obraćamo.

Na razini posjetitelja on bi trebao olakšati komunikaciju vrijednosti i jedinstvenosti te nedvosmisleno prepoznavanje pripadnosti i komplementarnosti različitih područja.

**Planirana sredstva 50.000,00 Kn**

* 1. **Oglašavanje turističke ponude i proizvoda**

Turistička zajednica LSŽ u suradnji sa lokalnim turističkim zajednicama i nositeljima smještajne ponude složit će media plan za online i offline oglašavanje turističke ponude Ličko-senjske županije: digitalno, tiskana izdanja, TV, društvene mreže na domaćem i stranom tržištu.

**Planirana sredstva 150.000,00 Kn**

**3.3 Odnosi s javnošću (PR, studijska putovanja novinara)**

Kao i prethodnih godina u suradnji sa turističkim zajednicama nižeg ustroja i gospodarskim subjektima sastavit ćemo programe studijskih putovanja vezanih uz ključne proizvode, vrijednosti i doživljaje Ličko-senjske županije.

 Studijske grupe novinara koje dolaze na naše područje uglavnom su organizirane od strane Glavnog ureda koji pokriva troškove transfera i smještaja. Turistička zajednica Ličko-senjske županije u suradnji sa turističkim zajednicama nižeg ustroja sa područja Županije pokriva troškove ekstra obroka i vođenja i eventualne dodatne troškove koji proizlaze iz programa.

**Planirana sredstva 45.000,00 Kn**

**3.5 Sajmovi**

Tijekom 2021.g planirane su aktivnosti nastupa na turističkim sajmovima:

* + Berlin ITB
	+ Munchen F.R.E.E.
	+ Stuttgart CMT

Planirani nastupi na navedenim sajmovima u suradnji su sa Hrvatskom turističkom zajednicom te na iste idemo kao suizlagači.

**Planirana sredstva 110.000,00 Kn**

**3.7. Kreiranje promotivnog materijala**

Pointers travel je aplikacija koja služi kao online turistički vodič za odredišta diljem Hrvatske, Njemačke, Južne Afrike i SAD-a. Ova aplikacija sadrži detaljne informacije o destinaciji i pruža mogućnost samostalnog obilaska destinacije. Glavni cilj je postizanje dugoročne održivosti destinacije i posebno kreiranim turističkim paketima razvijati potencijal i usmjeriti nova tržišta u destinaciju. Uključivanjem u ovu aplikaciju ulazimo u tiskani i elektronski katalog sa kompletnim tekstualnim, foto i video materijalima koji će predstaviti destinacije na 5 jezika .

**Planirana sredstva 25.000,00 Kn**

**3.8. Internetske stranice**

U 2021. kontinuirano ćemo nadograđivati aktualnim i novim multimedijalnim sadržajima i cjelinama našu internet stranicu visitlika.com Nadograđivanjem postojeće web stranice aktualnim i novim multimedijalnim sadržajima i cjelinama, kao i do sada stavit će se fokus na ključne doživljaje i proizvode.

**Planirana sredstva 20.000,00 Kn**

**3.9. Kreiranje i upravljanje bazama turističkih podataka**

Obzirom na planirane zadaće online oglašavanja, oglašavanja u časopisima, nastupa na sajmovima i prezentacijama, potrebno je obnoviti fundus dijateke sa novim fotografijama .

 **Planirana sredstva 20.000,00 Kn**

**3.10. Turističko informativne aktivnosti**

Postavljanje, izrada i održavanje turističke signalizacije.

Nastavak projekta Cesta sira – postavljanje turističke signalizacije.

Postavljanje panoa na ulazima u Županiju.

**Planirana sredstva 80.000,00 Kn**

**4.DESTINACIJSKI MENADŽMENT**

**4.1.Turistički informacijski sustavi i aplikacije/e visitor (HDT, aplikacije)**

Turistička zajednica Ličko-senjske županije uključila se u projekt Hrvatske turističke zajednice, **Hrvatski digitalni turizam** u sklopu kojeg je u izradi novi turističko-informacijski portal.

**Planirana sredstva 10.000,00 Kn**

* 1. **Stručni skupovi i edukacije**

 Za daljnje jačanje turističkog sektora i povećanje njegove konkurentnosti izuzetno je važna dodatna edukacija i usavršavanje svih dionika u turizmu Ličko-senjske županije koji trebaju stvoriti još bolje turističke proizvode i još kvalitetnije turističke usluge za novi kvalitetni iskorak turizma.

**Planirana sredstva 20.000,00 Kn**

* 1. **Koordinacija i nadzor – LTZ**

Turistička zajednica Ličko-senjske županije kako bi ispunila zakonom propisanu zadaću u svrhu što djelotvornijeg nadzora izvršavanja zadaća i ciljeva turističkih zajednica nižeg ustroja sa područja Ličko-senjske županije održat će 2 sastanka sa direktorima ili predstavnicima tih turističkih zajednica.

 Prva koordinacija održat će se tijekom ožujka na kojoj će se analizirati protekla godina i ostvarenje rezultata, priprema glavne turističke sezone, zajedničke aktivnosti.

Druga koordinacija održat će se u rujnu 2021.g na kojoj će se razgovarati o promotivnim aktivnostima za iduću godinu.

Turistička zajednica Ličko-senjske županije u skladu sa Zakonom vršit će nadzor nad radom turističkih zajednica nižeg ustroja i po potrebi pružati savjetodavnu pomoć sustavu turističkih zajednica sa područja Ličko-senjske županije.

**Planirana sredstva 10.000,00 Kn**

* 1. **Poticanje na očuvanje i uređenje okoliša – razvoj na prostorima gdje nema TZ**

Sukladno zakonskoj nadležnosti i u realizaciji aktivnosti razvoja turističkih sadržaja na području županije, Turistička zajednica LSŽ poticati će razvoj turizma na prostorima bez osnovane turističke zajednice ili na nedovoljno turistički razvijenim područjima na području županije.

**Planirana sredstva 30.000,00 Kn**

1. **ČLANSTVO U STRUKOVNIM ORGANIZACIJAMA**

**5.1. Članstvo u mreži Nikola Tesla Network**

Turistička zajednica Ličko-senjske županije u 2019.g. potpisala je Ugovor o suradnji za razvoju Kulturne rute Nikola Tesla, posvećena inovatoru i najvećem znanstveniku ovih prostora. Polazište ove kulturne rute zamišljeno je u Smiljanu, mjestu početaka niza genijalnih izuma a završava u SAD-u gdje je Tesla proveo najveći dio života.

U realizaciju ovog projekta udružilo se gotovo 50 institucija i organizacija iz područja kulture i turizma, poduzetnika i fakulteta iz nekoliko zemalja Europe i SAD-a.

**Planirani troškovi 12.000,00 Kn**

1. **ADMINISTRATIVNI POSLOVI**

Administrativni troškovi uključuju rashode turističke zajednice i troškove rada tijela TZ.

a) Skupština Turističke zajednice Ličko-senjske županije održati će tijekom 2021. godine dvije Sjednice. Prva Sjednica biti će organizirana u mjesecu ožujku, na kojoj će se raspravljati o Izvješću o izvršenju programa rada, o Izvješću rada Turističkog vijeća, te donijeti odluku o usvajanju navedenih izvješća. Druga Sjednica Skupštine održati će se u prosincu i na njoj će se razmatrati prijedlog Godišnjeg programa rada. Nakon rasprave Skupština će donijeti odluku o usvajanju predloženih dokumenata.

b) Turističko vijeće Turističke zajednice Ličko-senjske županije tijekom 2021. godine održati će najmanje 4 sjednice. Na svojim sjednicama Turističko vijeće će:

 Izraditi prijedlog Godišnjeg programa rada,

 Izraditi Izvješće o izvršenju programa rada,

 Razmatrati Izvješće o radu direktora, te donijeti odluku o njegovom

 prihvaćanju ili neprihvaćanju,

 Razmatrati tekuću problematiku, tijek sezone i statističke pokazatelje,

 Raspravljati i donositi mišljenja i odluke o svim bitnim pitanjima iz domene

 ciljeva i zadaća Turističke zajednice Ličko-senjske županije u skladu sa

 Zakonom o turističkim zajednicama i promicanju hrvatskog turizma.

Administrativni rashodi u 2021.g. planirani su na slijedeći način:

* rashodi za radnike 800.000,00 Kn

(neto plaće zaposlenih, doprinosi, porezi, nadoknade izdataka zaposlenika)

* rashodi ureda: 220.000,00 Kn

(uredski potrošni materijal, nabava uredske opreme, najam prostora, električna energija, usluge telefona, poštarina, vođenje knjigovodstva, komunalne usluge, dnevnice i putni troškovi, reprezentacija, osiguranje, bankovne usluge, ugovor o djelu, kamate i dr.)

* rashodi za rad tijela 15.000,00 Kn

**Planirani troškovi 1.035.000,00 Kn**

1. **REZERVA**

Sredstva rezerve koristiti će se za ostale neplanirane aktivnosti i troškove potrebne za ostvarenje definiranih ciljeva programa rada.

**Planirana sredstva 30.000,00 Kn**

1. **FONDOVI – posebne namjene**

Prihodi u dijelu „Fondovi“ odnose se na sredstva za posebne namjene s posebnih računa Hrvatske turističke zajednice namijenjene regionalnim i lokalnim turističkim zajednicama na turistički nedovoljno razvijenim područjima te za udružene turističke zajednice i/ili JLS.

Sredstva će se dodjeljivati putem Javnog poziva koji će Turistička zajednica Ličko-senjske županije raspisati po donošenju Pravilnika vezanim uz predmetne fondove, a koji donosi Ministarstvo turizma i sporta.

Sredstva na poziciji „Fondovi“ nisu prihodi nego obveza realizacija prema navedenom postupku i doznačivanju sredstava.

**Planirana sredstva 500.000,00 Kn**

STRUKTURA PLANIRANJA-TABLIČNI PRIKAZ

|  |  |  |  |  |
| --- | --- | --- | --- | --- |
|  |  | **PRIHODI** | **Plan za 2021. (u kn)** | **udio %** |
| **1.** |  | **Izvorni prihodi** |  |  |
|  | **1.1.** | **Turistička pristojba** | 1.500.000,00 |  |
|   | **1.2.** | **Članarina** | 250.000,00 |  |
| **2.** |  | **Prihodi iz proračuna općine/grada/županije i državnog proračuna** |  |  |
| **3.** |  | **Prihodi od sustava turističkih zajednica** | 20.000,00 |  |
| **4.** |  | **Prihodi iz EU fondova** |  |  |
| **5.** |  | **Preneseni prihod iz prethodne godine** | 1.218.249,71 |  |
| **6.** |  | **Ostali prihodi** | 10.000,00 |  |
|  | **SVEUKUPNO** |  2.998.249,71 |
|  |  |  |  |  |
|  |  | **AKTIVNOSTI** | **Plan za 2021. (u kn)** | **udio %** |
| **1.** |  | **ISTRAŽIVANJE I STRATEŠKO PLANIRANJE** |  |   |
|  | **1.1.** | **Izrada strateških/operativnih/komunikacijskih/akcijskih dokumenata** |   |   |
|   | **1.2.** | **Istraživanje i analiza tržišta** |   |   |
|  | **1.3.** | **Mjerenje učinkovitosti promotivnih aktivnosti** |   |   |
| **2.** |  | **RAZVOJ TURISTIČKOG PROIZVODA** |  |  |
|  | **2.1.** | **Identifikacija i vrednovanIje resursa te strukturiranje turističkih proizvoda** |  |  |
|  | **2.2.** | **Sustavi označavanja kvalitete turističkog proizvoda** |  |  |
|   | **2.2.1.** | Razvoj i unapređenje cikloturizma | 50.000,00 |  |
|   | 2.2.2. | Razvoj mototurizma | 40.000,00 |  |
|   | 2.2.3. | Pješačenje i planinarenje | 50.000,00 |  |
|  | 2.2.4 | Okusi Ličko-senjske županije | 20.000,00 |  |
|  | **2.2.5.** | Blue&Green homestay | 30.000,00 |  |
|  | **2.3.** | **Podrška razvoju turističkih događanja** | 110.000,00 |  |
|  | **2.4.** | **Turistička infrastruktura** |  |  |
|  | **2.5.** | **Podrška turističkoj industriji** |  |  |
| **3.** |  | **KOMUNIKACIJA I OGLAŠAVANJE** |  |  |
|   | **3.1.** | **Definiranje *brending* sustava i *brend* arhitekture** | 50.000,00 |  |
|  | **3.2.** | **Oglašavanje destinacijskog branda, turističke ponude i proizvoda** | 150.000,00 |  |
|   | **3.3.** | **Odnosi s javnošću: globalni i domaći PR** | 45.000,00 |  |
|   | **3.4.** | **Marketinške i poslovne suradnje** |  |  |
|  | **3.5.** | **Sajmovi, posebne prezentacije i poslovne radionice** | 110.000,00 |  |
|   | **3.6.** | **Suradnja s organizatorima putovanja** |  |  |
|   | **3.7.** | **Kreiranje promotivnog materijala** | 25.000,00 |  |
|   | **3.8.** | **Internetske stranice** | 20.000,00 |  |
|   | **3.9.** | **Kreiranje i upravljanje bazama turističkih podataka** | 20.000,00 |  |
|   | **3.10.** | **Turističko-informativne aktivnosti** | 80.000,00 |  |
| **4.** |  | **DESTINACIJSKI MENADŽMENT** |  |  |
|  | **4.1.** | **Turistički informacijski sustavi i aplikacije /eVisitor** | 10.000,00 |  |
|  | **4.2.** | **Stručni skupovi i edukacije** | 20.000,00 |  |
|  | **4.3.** | **Koordinacija i nadzor** | 10.000,00 |  |
|  | **4.4.** | **Upravljanje kvalitetom u destinaciji** |  |  |
|   | **4.5.** | **Poticanje na očuvanje i uređenje okoliša** | 30.000,00 |  |
| **5.** |  | **ČLANSTVO U STRUKOVNIM ORGANIZACIJAMA** |  |  |
|  | **5.1.** | **Članstvo u mreži Nikola Tesla Network** |  12.000,00 |  |
|  | **5.2.** | **Domaće strukovne i sl. organizacije** |  |  |
| **6.** |  | **ADMINISTRATIVNI POSLOVI** |  |  |
|  | **6.1.** | **Plaće** | 800.000,00 |  |
|  | **6.2.** | **Materijalni troškovi** | 220.000,00 |  |
|   | **6.3.** | **Tijela turističke zajednice** | 15.000,00 |  |
| **7.** |  | **REZERVA** | 30.000,00 |  |
| **8.** |  | **POKRIVANJE MANJKA PRIHODA IZ PRETHODNE GODINE** |   |   |
|  | **SVEUKUPNO  1** | 1.947.000,00 |  |

|  |  |  |  |  |
| --- | --- | --- | --- | --- |
| **9.** |  | **FONDOVI – posebne namjene** |  |  |
|  |  | **Fond za turističke zajednice na turistički nedovoljno razvijenim područjima i kontinentu** |  500.000,00 |  |
|  |  | **Fond za projekte udruženih turističkih zajednica** |  |  |
|  | **SVEUKUPNO  2** |  |  |
|  |  |  |  |  |
|  | **SVEUKUPNO  1 + SVEUKUPNO 2** |  |  |

Izmjene u Godišnjem programu rada do 5% na prihodovnoj i rashodovnoj strani donosi Turističko vijeće, a iznad 5% radi se rebalans koji usvaja Skupština Turističke zajednice Ličko-senjske županije.

**Godišnji program rada usvojen na 3 (trećoj) sjednici Skupštine Turističke zajednice Ličko-senjske županije održanoj  28. prosinca 2020. godine.**

 Predsjednik:

 Darko Milinović